Legal Document

Category: 266

Text:
96. ΝΟΜΟΘΕΤ. ΔΙΑΤΑΓΜΑ υπ’ αριθ. 189 της 3/4 Οκτ. 1973 (ΦΕΚ Α΄ 265) Περί αντικαταστάσεως και συμπληρώσεως διατάξεών τινων της περί τελών χαρτοσήμου νομοθεσίας. Άρθρ.1.-1.(Αντικαθίσταται η παρ. 16, του άρθρ. 15 Π.Δ. της 28/28 Ιουλ. 1931, ανωτ. αριθ. 10). 2.Ειδικαί διατάξεις προβλέπουσαι μειωμένα τέλη χαρτοσήμου ή απαλλαγάς διατηρηθείσας δια του Ν.Δ. 1079/71 (κατωτ. σελ. 113), δεν θίγονται δια των διατάξεων του παρόντος άρθρου. Άρθρ.2.-1.Η παρ. 23 του άρθρ. 18 του δια του από 28/28.7.1931 Π.Δ/τος, κυρωθέντος Νόμ. 4755/1930, ως αύτη ισχύει, καταργείται. 2.Ασφαλιστήρια συμφωνητικά αφορώντα, ασφαλίσεις πάσης φύσεως, ως και τοιαύτα δι’ ων επέρχονται τροποποιήσεις αρχικών ασφαλιστηρίων συμφωνητικών, εις ουδέν τέλος χαρτοσήμου υπόκεινται. Άρθρ.3.-Οφειλόμενα πάγια τέλη χαρτοσήμου μέχρι της ενάρξεως ισχύος του παρόντος επί ασφαλιστηρίων συμφωνητικών, σημανθέντων βάσει των διατάξεων της καταργουμένης ως άνω παρ. 23 του άρθρ. 18 του Κώδικος Χαρτοσήμου, ανεξαρτήτως αριθμού φύλλων ή στίχων, δεν αναζητούνται, τυχόν δε καταβληθέντα δεν επιστρέφονται. Άρθρ.4.-Αι διατάξεις του άρθρου ογδόου του Β.Δ/τος της 6 Ιουν. 1951 «περί τροποποιήσεως του Κώδικος των Νόμων περί Τελών Χαρτοσήμου» (ανωτ. αριθ. 64) εφαρμόζονται και επί συμβιβασμών, μετά των ημεδαπών Ασφαλιστικών εταιρειών, ως και των εν Ελλάδι εργαζομένων αλλοδαπών τοιούτων. Άρθρ.5.-Η διάταξις της παρ. 3 του άρθρ. 7 του Ν.Δ. 2561/1953 «περί συμπληρώσεως και τροποποιήσεως φορολογικών τινων Νόμων και άλλων διατάξεων» εφαρμόζεται και επί διανομής κερδών συμπλοιοκτησίας ή προσωπικών και περιωρισμένης ευθύνης εταιρειών προερχομένων εκ της εκμεταλλεύσεως πλοίων. Τέλη χαρτοσήμου οφειλόμενα επί διανομής των κερδών τούτων δεν αναζητούνται, τυχόν δε καταβληθέντα δεν επιστρέφονται. Άρθρ.6.-(Αντικαθίσταται η παρ. 6 του άρθρ. 7 Νόμ. 4171/1961, τόμ. 13 σελ. 80,08). Άρθρ.7.-1.Οι αφορώντες εις την απόδειξιν της φορολογικής ενημερότητος τίτλοι και έντυπα, περί ων η παρ. 2 του άρθρ. 9 του Νόμ. 2097/1952 «περί ρυθμίσεως ειδικών τινων περιπτώσεων εφαρμογής του νόμου περί εισπράξεως δημοσίων εσόδων και άλλων τινών διατάξεων», (τόμ. 25Α σελ. 197) ως και αι επ’ αυτών θεωρήσεις ή βεβαιώσεις εις ουδέν τέλος χαρτοσήμου υπόκεινται. 2.Η ισχύς της διατάξεως της προηγουμένης παραγράφου άρχεται από της δημοσιεύσεως του παρόντος δια της Εφημερίδος της Κυβερνήσεως. Άρθρ.8.-Η ισχύς του παρόντος Ν.Δ/τος, άρχεται από της 1ης του επομένου της δημοσιεύσεώς του δια της Εφημερίδος της Κυβερνήσεως μηνός, πλήν των διατάξεων δι’ ας άλλων εν αυταίς ορίζεται.